5d42ff98c359bd9cb74fcf03cc8ea3da
1. Hvad er håndværkerfradrag?
-----------------------------


boligportal.dk
2020.50

Håndværkerfradrag, der også bliver kaldt servicefradrag, er en todelt ordning, hvor du har mulighed for at få fradrag for ydelser og services foretaget i hjemmet. Det betyder, at du kan spare penge på det arbejde, som servicepersoner og håndværkere udfører og det kan derfor være mere attraktivt for dig at vedligeholde og forbedre din bolig. Håndværkerfradrag blev gjort permanent fra 2018 med en ny finanslovsaftale og kan indberettes til SKAT gennem TastSelv.



df150cb0afc79e83f8f9c640ab307164
2. Hvem kan få håndværkerfradrag?
---------------------------------


boligportal.dk
2020.50

Alle over 18 år kan få håndværkerfradrag. Du skal dog være fyldt 18 år inden udkanten af det år, hvor ydelsen eller servicen bliver udført i dit hjem. Du skal derudover være skattepligtig i Danmark. Hvis du er gift eller er sammenlevende med fælles økonomi, kan fradraget deles, som I vil. Som lejer er du også berettiget til håndværkerfradrag, så længe det er en service- eller håndværkerydelse, der udføres i lejeboligen. Håndværkerfradrag kan faktisk tildeles alle typer af boliger, og det har derfor ingen betydning, om det er en lejebolig, ejerlejlighed, hus, fritidshus eller andet.


For at gøre dig berettiget til håndværkerdrag skal du desuden opfylde følgende tre betingelser:


1. Du skal selv betale for arbejdet og det skal betales elektronisk (undgå at hæfte for snyd)
2. Du skal have ret til at udføre arbejdet (skal aftales skriftligt med udlejer eller det skal stå i lejekontrakten)
3. Du skal selv bo i boligen



7d7d48d6cfe830bb87c6fbe81b160b97
3. Hvad kan man få håndværkerfradrag til?
-----------------------------------------


boligportal.dk
2020.50

Du kan få håndværkerfradrag til serviceydelser og håndværkerydelser:


Serviceydelser inkluderer:


* Almindelig rengøring i hjemmet
* Børnepasning
* Almindeligt havearbejde


Håndværkerydelser inkluderer:


* Udvendigt malerarbejde
* Isolering af tag, ydervægge og gulv
* Udskiftning af vinduer, ruder og yderdøre
* Installation, reparation eller udskiftning af varmestyringsanlæg, gasfyrskedler og varmeanlæg
* Arbejde på solfangere, solceller og husstandsvindmøller
* Installation eller forbedring af varmepumper, afløbsinstallationer og dræn
* Tilslutning af bredbånd og installation af tyverialarm


Læs mere om de forskellige service- og håndværkerydelser i artiklen.



48d61e07d8a8d30ca77926624c554ea9
4. Hvordan indberetter man håndværkerfradrag?
---------------------------------------------


boligportal.dk
2020.50

### På SKAT’s hjemmeside kan du gennem TastSelv logge på med NEM-ID eller TastSelv-kode og indberette de udgifter, du har haft i forbindelse med en serviceydelse eller håndværkerydelse. SKAT overfører automatisk oplysningerne til din årsopgørelse, hvor udgiften til arbejdslønnen for din håndværker eller serviceperson bliver trukket fra det beløb, du skal betale skat af. Det er ikke nødvendigt at indsende dokumentation for det i første omgang, men det er vigtigt at have dokumentation for fakturaen, hvis de på et senere tidspunkt kræver det.


